חוק יסודות התקציב (תיקון מס' 53), התשפ"א–2020
הצעת חוק ממשלתית, הכנסת ה-23
פורסם: ספר החוקים, חוברת 2890, עמ' 256, 2020-12-29T00:00:00+02:00
סעיף 3ב לחוק-יסוד: משק המדינה קובע את ההוראות החלות בשנה שבה לא התקבל חוק תקציב לפני תחילתה של שנת הכספים. בתקופה זו רשאית הממשלה להוציא בכל חודש סכום השווה לחלק השנים- עשר מהתקציב השנתי הקודם, בתוספת הצמדה למדד המחירים לצרכן, אשר מנוהל ע"י החשב הכללי (תקציב המשכי).
חוק זה תוקן במקביל לתיקון מס' 11 לחוק-יסוד: משק המדינה אשר קבע מספר תיקונים בהוראות שחלו על תקציב המשכי, על מנת להתמודד עם קשיים בהסדר. התיקון הפריד את רכיבי ההוצאה להוצאה של 1/12, הוצאות המותנות בהכנסה, הוצאות של מפעלים עסקיים, החזרי קרן בגין חוב שאינו חוב לביטוח לאומי. בנוסף, התיקון מאפשר למדינה להתחייב להוצאות בסכום ההוצאה הממשלתית תוך התחשבות בהתחייבויות עבר ובתנאי שההתחייבויות לא יגדילו את ההוצאה מעבר למסגרת התקציב ההמשכי, או לגבי שנה אחרת מעבר להוצאה המותרת בתכנית התקציב התלת-שנתית. בנוסף, התיקון קובע שהממשלה תהיה רשאית להתחייב בסכומי עודפים משנה קודמת, בתנאי שההתחייבות תהיה לצורך ביצוע פעולה אשר עבורה נועד הסכום במקור, אולם רק ל-85% מסכומי העודפים האמורים. 
כמו כן, נקבע בשנת תקציב המשכי משרד האוצר נדרש לפרסם מדי חודש פירוט על הכספים שהוציאה הממשלה מכוח ההסדר האמור, וכן כל החלטה אחרת שהתקבלה לפי הנחיות החשב הכללי בשנת התקציב ההמשכי.